alexandrainst/scandi-wiki huggingface dataset:
Paul J. Crutzen

Paul J. Crutzen (født 3. desember 1933 i Amsterdam, død 28. januar 2021) var en nederlandsk ingeniør, meteorolog og kjemiker. Han ble tildelt Nobelprisen i kjemi sammen med Mario J. Molina og Frank Sherwood Rowland i 1995, for deres arbeid innen atmosfærekjemien, spesielt for å ha påvist sammenhengen mellom KFK-gass og nedbrytingen av ozonlaget.

Liv og virke

Bakgrunn
Etter gymnaset gjennomgikk Crutzen en treårig ingeniørutdannelse (hvorav ett år var teknisk praktikum) i vei- og vannkonstruksjoner på yrkeshøyskolenivå (Middelbare Technische School).

Karriere, videreutdannelse
Fra 1954 til 1958 arbeidet han ved Amsterdam bys brokonstruksjonsbyrå. I februar 1958 flyttete han og finske hustru Terttu Soininen til Sverige og bosatte seg i Gävle, der Crutzen fant arbeid som byggingeniør ved et konstruksjonsbyrå. Samme år søkte han et arbeide som programmerer ved den meteorologiske institusjon ved Stockholms högskola og fikk det. 1. juli 1959 tiltrådte han der, hvor Bert Bolin nylig hadde etterfulgt Carl-Gustaf Rossby som institusjonens professor. Crutzen utførte programmeringsoppgaver, blant annet for tidlige numeriske modeller for værprognoser, skrevet i maskinkode.

Parallelt med arbeidet tok han del av samme undervisning som institusjonens studenter, og i 1963 kunne han ta en filosofie kandidat-eksamen i matematikk, matematisk statistikk og meteorologi ved Stockholms universitet. Derimot studerte han ikke fysikk eller kjemi, ettersom disse emnene krevde omfattende nærvær ved laborasjoner som ikke lot seg kombinere med hans programmeringsarbeid. Han fortsatte deretter med forskerstudier til en filosofie licentiateksamen, som han avla i 1968. 

I stedet for å fortsette med værprognosrmodeller innrettet han sin forskning på mer kjemiske spørsmålsstillinger i form av ozon i stratosfæren, etter å ha blitt interessert i dette i midten av 1960-tallet. I 1973 ble han filosofie doktor ved Stockholms universitet.

I sin tid i Sverige forble han nederlandsk statsborger.

Forskning om ozon
I jordens atmosfære finnes det små mengder ozon, en gass  hvis molekyler består av tre oksygenatomer  (O3). Til tross for at ozon forekommer i små  mengder, spiller den en ytterst fundamental rolle for livet på jorden.  Ozonet, sammen med den vanlige oksygengassen  (O2), absorberer størstedelen av sollysets  ultrafiolette stråling og hindrer dermed den  farlige strålingen i å nå jordoverflaten. Uten dette beskyttende  ozonlaget i atmosfæren ville dyr og planter ikke kunne eksistere på land.

Crutzens, Molinas og Rowlands forskning klargjorde hvordan ozon ble  dannet og brutt ned gjennom kjemiske prosesser i atmosfæren. De viste  også hvor følsomt ozonlaget er mot påvirkning fra menneskelige utslipp  av ulike gasser i atmosfæren. Gjennom å tidlig advare mot følgene av  for eksempel ukontrollerte utslipp av freoner, startet de en debatt som senere ledet til en lovfestelse mot slike utslipp i mange land.

Referanser

Eksterne lenker 

Nederlandske kjemikere
Nederlandske meteorologer
Nederlandske ingeniører
Nederlandske nobelprisvinnere
Nobelprisvinnere (kjemi)
Personer fra Amsterdam
Sputnik 11

Sputnik 11 er et musikkalbum med Sputnik, utgitt i 2001.

Sporliste
 «Intet kommer i en lukket hånd»
 «Du eller ingen»
 «Vi kan ikke si farvel»
 «Bobby McGee»
 «Pillene»
 «Sangen til pappa»
 «Tango til Adrian»
 «Minnes du»
 «To blå øyne og en venn»
 «Frihet på havet»
 «Mari og Ola»
 «Ta meg med»
 «I dag har jeg brent mine kjærlighetsbrev

Musikkalbum fra 2001
Sputnik-album
Robert I av Flandern

Robert I av Flandern (født mellom 1029 og 1032, død 13. oktober 1093), også kjent som Robert friseren, var greve av Flandern fra 1071 til 1092. Gift med Gertrud av Sachsen

Barn 
 Robert II (født ca. 1065 – 5. oktober, 1111).
 Adele (død i 1115), først gift med kong Knud IV av Danmark. Sammen fikk de sønnen Karl den gode, som senere ble greve av Flandern. Hun giftet seg senere med Roger Borsa, hertug av Puglia.
 Gertrude, som giftet seg med hertug Thierry II av Lorraine. Sammen fikk de sønnen Thierry av Alsace, den senere greven av Flandern.
 Philip av Loo. Hans uekte sønn Vilhelm av Ypres hadde også et krav på grevskapet Flandern.
 Ogiva, abbedisse av Messines.

Eksterne lenker 
 Robert I hos The Peerage
 Flandern (om Robert sp.540)

Huset Flandern
Dødsfall i 1093
Amfi Drøbak City

Drøbak City er et kjøpesenter som holder til i Drøbak med totalt 40 butikker fordelt på 3 etasjer.  Drøbak City åpnet dørene i 1986. 
Det er gratis parkering for alle senterets kunder. 

Senteret hadde i 2011 en brutto omsetning på 514 Millioner

Butikker 

Butikker som holder til på Drøbak City 1. juli 2010:

Albin Frisør
Angels & Cowboys
Apotek 1
Attentus Eiendomsmegling MEFF
Baker Andersen
Bogerud Tekstil
Brio
Brocca
B-Young
Christiania Belysning
Christiania Glasmagasin
City Farger
City Selv-vask
Eurosko
G-Sport
H. Kjelsrud Reiseeffekter
Holløkken
Ilmo Optikk, Ur, Gull
Jonny Q
Junior Barneklær
KappAhl
Kes salongen
KSU-Data
Le Café
Lege
Lindex
Meny
Mester Grønn
Narvesen
Nille
Nordea
Notabene
Parfymelle
Princess Interiør
Ramses Zoo
Ski Renseri avd. Drøbak City
Solstudio – Bare kom!
Sunkost
Tannlege
Telekiosken

Se også 
Liste over norske kjøpesentre

Kjøpesentre i Viken
Flattr

Flattr er et mikrobetalingssystem som ble lansert i mars 2010.

Flattr er et prosjekt startet av Peter Sunde og Linus Olsson. Brukere vil få muligheten til å betale små månedlige beløp og deretter klikke på knapper på sider for å dele penger man har betalt inn til alle sidene man klikker på. Brukere må minimum betale inn 2 euro per måned. Sunde sa «the money you pay each month will be spread evenly among the buttons you click in a month. We want to encourage people to share money as well as content.» til BBC 

Flatter tar en avgift på 10 % av alle brukernes månedlige inntekter.

Tjenesten er avhengig av en kritisk masseeffekt for å bli brukbar, og det er derfor nødvendig at brukere blir med og har muligheten til å «flattr» og bli «flattrert». På grunn av systemets unge alder, er antallet støttende plattformer veldig begrenset. For å øke bruken, inkluder sider som ikke støtter flattr opprinnelig er det utviklet en Firefox-plugin Överallt («over alt» på svensk) har blitt utviklet. Den tillater nettleseren å parse en simpel enkel tekst-tag ([Flattr=ID]) og erstatte denne «inline» med en «Flattr widget». Dette utvider nedslagsfeltet til Flattr.

Det er listet to støttede betalingssystem som kan brukes for å betale inn penger til en Flattr-konto. Dette er Moneybookers og PayPal.

Navn
«Flattr» henspiller på ordene «flatter» (smiger) og «flat rate» (betaling med fast beløp).

Referanser

Eksterne lenker 
 
 Flattr – tjen penger på det du lager i DinSide 20. juli 2010
 Pirate Bay-Peter vil ta bort «de gamle idiotene» i Dagbladet 25. februar 2010

Mikrofinans
Selskaper etablert i 2010
Nettsteder
Betalingssystemer
Smørbukk (plante)

Smørbukk (Hylotelephium maximum) tilhører bergknappfamilien og er som de fleste planter i denne familien sukkulent.  Plantene har ganske store, flate, motsatte blader. Blomstene er tokjønna, femtallige og har grønnhvite kronblader. 

Smørbukk er vanlig på Østlandet og langs kysten til Bergen, herfra er den spredt til Møre og med spredte funn til Nesna. 

Slektstilhørighet for denne arten varierer og vanlige synonymer er: Sedum maximum (L.) Suter og Sedum telephium L. ssp. maximum (L.) Krock.

Eksterne lenker 
 

Bergknappfamilien
Urter
Arter formelt beskrevet i 1977
Norges flora
Peder Anker Wedel-Jarlsberg

Peder Anker Wedel-Jarlsberg (født 18. august 1875, død 13. oktober 1954) var hoffsjef i Norge fra 1931 til 1945, og knyttet til hoffet som en av kong Haakon VIIs nærmeste fortrolige i over 30 år.

Familie

Peder Anker Wedel-Jarlsberg var sønn av stamhusbesitter på Jarlsberg Johan Caspar Herman Wedel Jarlsberg (1841–1922) og Helene Louise Celine von Radetzky-Mikulicz. Han var gift med Hermine Westye Egeberg, datter av industrimannen Einar Westye Egeberg og Birgitte Schou. Hermine Egeberg var også barnebarn av industrimannen Halvor Schou. Hun brakte blant annet eiendommen Esviken med inn i ekteskapet, hvor familien bodde store deler av året.

Peder og Hermine Wedel-Jarlsberg var foreldre til stamhusbesitter på Jarlsberg Johan Caspar Herman Wedel Jarlsberg (1902–1970), Cecilie Helene Wedel-Jarlsberg gift Fossum (1904–2001), Harriet Celine Wedel-Jarlsberg gift Anker (1908–2001), Hedevig Wedel-Jarlsberg gift Paus (1913–1996) og Carl-Fredrik Wedel-Jarlsberg (1916–1994). Blant deres barnebarn er stamhusbesitter på Jarlsberg Gustav Wilhelm Wedel-Jarlsberg, skipsreder og investor Christopher Paus og oljeinvestor Peder Paus. De var også oldeforeldre til den nåværende stamhusbesitter på Jarlsberg Carl Nicolaus Wedel Jarlsberg samt til designeren Pontine Paus.
''Se også Wedel-Jarlsberg og Anker (slekt) for mer om Peders opphav

Karriere

Han ble utdannet offiser i 1897, og ble adjutant hos kongen i 1913. Han ble utnevnt til kammerherre i 1926 og til andre hoffmarskalk i 1927. Han ble hoffmarskalk og hoffsjef i 1931. Ved krigsutbruddet i 1940 fulgte han med kongen til Elverum. Wedel-Jarlsberg reiste med kronprinsesse Märtha til USA, og tjenestegjorde hos henne der resten av krigen. Etter hjemkomsten i 1945 fratrådte han stillingen som hoffsjef.

Utmerkelser

Wedel-Jarlsberg ble 23. november 1945 tildelt storkors av St. Olavs Orden for «særskilt tjeneste under hele krigen». Han var innehaver av Deltagermedaljen og Kong Haakon VIIs jubileumsmedalje 1905–1930, mottok storkors av den svenske Nordstjerneordenen, var kommandør av Dannebrogordenen, hadde storkors av Finlands hvite roses orden og var storoffiser av den franske Æreslegionen.

Referanser 

Norske offiserer
Peder Anker
St. Olavs Orden
Deltagermedaljen
Dannebrogordenen
Finlands hvite roses orden
Nordstjerneordenen
Æreslegionen
Personer tilknyttet Det kongelige hoff
Norske kammerherrer
Tonje Angelsen

Tonje Angelsen (født 17. januar 1990) er en norsk friidrettsutøver som spesialiserer seg på høydehopp.  

Angelsen ble rangert som nummer 89 på listen over de 1000 beste idrettsutøverne i Trøndelag på avisa Nidaros sin kåring i 2020.

Karriere 
Angelsen  ble i 2006 ansett som stortalent i norsk høydehopp da hun satt norsk aldersrekord med 1,82 m som 16-åring. Etter det slet hun med blant annet en korsbåndskade og hun stagnerte noe frem til 2009.

2010 
I 2010 klarte hun med ny personlig rekord på 1,89 m noe overraskende A-kravet til EM 2010 i en høydehoppkonkurranse i Bærum (Tryvinglekene), juni 2010.

2011 
I februar 2011 vant hun NM innendørs med ny personlig rekord på 1,91 m. I EM innendørs i Paris tre uker senere forbedret hun seg til 1,92 m. Sommersesongen startet med flere hopp over 1,89 m før hun på 16. juli i U23-EM i Ostrava, Tsjekkia klarte å tangere sin innendørs personlig bestnotering på 1,92 m (4.-plass). Hun deltok i VM i friidrett 2011 i Daegu, Sør-Korea, men klarte ikke å kvalifisere seg til A-finalen.

2012 
Som sesongåpning klarte Angelsen på et lokalt stevne i Trondheim å forbedre sin personlige innendørsrekord til 1,93 m. Det var også kvalifiseringskravet til VM i friidrett innendørs 2012 i Istanbul, Tyrkia. Der klarte hun ikke å kvalifisere seg til finalen (1,88m).

I februar ble hun nordisk mester i høydehopp innendørs, med 1,93 meter. 

Den 24. mai hoppet hun 1,95 meter på Bislet, som var årsbeste i Europa. Dette hoppet gjorde også at hun kvalifiserte seg til sommer-OL 2012 i London. Hun vant gull i Znamenskij-minnestevnet i Moskva 17. juni, med 1,95 meter. Den 28. juni tok hun sølv i EM i Helsingfors med ny personlig rekord på 1,97, kun slått av Ruth Beitia.

I NM i friidrett 2012 i Kristiansand vant hun gull i høyde, med 1,90 meter, foran Martine Bye og Katarina Mögenburg. Dette ga henne også Kongepokalen.

2013 
Angelsen slet med økende smerter i høyrefoten utøver andre halvdel av 2012 og ble operert i januar 2013. Hun mistet dermed innedørssesongen.

2014 
I EM i friidrett 2014 i Zürich kvalifiserte hun seg til finalen, etter at hun greide 1,89 i kvalifiseringen. I finalen greide hun 1,85 og 1,90 på første forsøk, men greide ikke den neste høyden som var 1,94, og endte dermed på 9.-plass i EM.

2015-2017 
Angelsen hadde en skadepreget sesong i 2015. I 2016 klarte hun å kvalifisere seg til OL i Rio med 1,93m kort tid før; i OL nådde hun ikke finalen. Beste resultat i 2017 var 1,90m.

Medaljer i norske mesterskap

Referanser

Eksterne lenker 
 
 Angelsens blogg

Norske høydehoppere
Norgesmestere i friidrett
Nordiske mestere i friidrett
Kongepokalvinnere i friidrett
Deltakere for Norge under Sommer-OL 2012
Friidrettsutøvere under Sommer-OL 2012
Deltakere for Norge under Sommer-OL 2016
Friidrettsutøvere under Sommer-OL 2016
Deltakere for Norge under VM i friidrett 2011
Deltakere for Norge under EM i friidrett 2012
Deltakere for Norge under EM i friidrett innendørs 2019
EM-sølvmedaljevinnere i friidrett for Norge
Asle Hjellbrekke

Asle Oddvar Hjellbrekke (født 11. mars 1948) er en norsk naturfotograf, bosatt på Løten i Hedmark.

Hjelbrekke studerte IT ved Universitetet i Oslo (1970–1976). Han har i mange år arbeidet i databransjen, blant annet for IBM.  

Som naturfotograf har han også arbeidet mye utenlands, spesielt i Finland, Alaska og Latin-Amerika. Han har laget en rekke multimediavisninger som har blitt presentert i flere land, og hans bilder er publiserte i bøker og magasiner.

Hjellbrekke har arbeidet mye som guide og kursleder ved organiserte fotoworkshop og fotoreiser, spesielt i Finland, Chile, Argentina og Brasil. I åtte år holdt han også fotokurs i Jotunheimen, i regi av Den Norske Turistforening. 

Hjellbrekke er medlem av foreningen Norske Naturfotografer. I til sammen 12 år har han vært leder i organisasjonen. Han har også hatt vervet som president i International Federation of Wildlife Photography (IFWP) og vært juryleder i det årlige norske «NM i naturfoto» i regi av tidsskriftet Villmarksliv. Hjellbrekke er tilknyttet bildebyrået Samfoto.

Bibliografi 
 Magiske øyeblikk (sammen med Janos Jurka og Lassi Rautiainen), Articmedia, Finland (1996)

Eksterne lenker 
 Asle Hjellbrekkes hjemmeside

Norske fotografer
Fødsler i 1948
Esrum kloster

Esrum kloster var et cistercienserkloster nord for Esrum på Sjælland i Danmark. Klosteret ble innviet til jomfru Maria i 1151.  

Under ordenens ekspansjon på 1100-tallet fungerte klosteret som spydspiss i Skandinavia for utbredelsen av kristendommen i tillegg til utbredelsen av ordenen. Esrum kloster ble snart moderkloster i forbindelse med grunnleggingen av flere klostre i Danmark og Nordtyskland. Cisterciensermunkene i Esrum ble de største jordeierne på Nordsjælland i løpet av middelalderen.

Klosterbygningen ble fredet i 1918.

Esrum kloster har vært museum siden 1997.

Referanser

Eksterne lenker
 Klosterets hjemmeside
 Museer i København og omegn

Klostre i Danmark
Cistercienserordenen
Museer i Region Hovedstaden
Museer etablert i 1997
1997 i Danmark
Gribskov kommune
Fredete byggverk i Region Hovedstaden
Rolf Hansen

Rolf Hansen er navnet til flere personer.

Per mars 2022 hadde 201 menn i Norge Rolf Hansen som sitt første fornavn og etternavn. Av disse var det 58 som hadde Rolf Hansen som sitt eneste fornavn og etternavn. Samtidig var det 15 menn som hadde Rolf Hanssen som sitt første fornavn og etternavn. I Danmark var det per 1. januar 2022 61 menn med navnet Rolf Hansen.

Blant disse finnes:
 Rolf Adolf Hansen (1916 – 1941), henrettet av tyskerne under andre verdenskrig
 Rolf Hansen (politiker) (Rolf Arthur Hansen) (1920 – 2006), politiker
 Rolf Hansen (keramiker) (1922 – 2004), keramiker
 Rolf Morgan Hansen (1961 – ), syklist
 Rolf Hansen (fotballdommer)

Referanser
Gaute Godager

Gaute Godager (født 23. juli 1970) er en norsk videospillutvikler, gründer og tidligere direktør av Funcom. Han er utdannet psykolog ved Universitetet i Oslo.

Referanser

Eksterne lenker 
 
  Presentasjon på nettsidene til Norsk forening for avhengighetspsykologi
  Presentasjon på nettsidene til HR Norge

Videospilldesignere fra Norge
Norske gründere
Norske psykologer
Norske næringslivsledere
Kwame Anthony Appiah

Kwame Anthony Appiah (født 1954) er ghanesisk professor i filosofi og forfatter.

Appiah underviste filosofi og afrikansk-amerikanske studier ved Universitetet i Ghana, Harvard University, Princeton og Yale University. Han har også forelest ved mange andre institusjoner og universiteter i Ghana, Tyskland, Frankrike, USA og Sør-Afrika. Appiah var professor i rettsvitenskap ved Fordham University høsten 2008. Appiah har også sittet i styret for PEN American Center. I 2010 ble Appiah oppført på Foreign Policy Magazines liste over største globale tenkere. Den 13. februar 2012 ble Appiah tildelt National Humanities Medal under en seremoni i Det hvite hus. Appiah satt i Holbergprisens fagkomité fra 2008 til 2014. 

Appiah var professor i filosofi ved Princeton University inntil han i 2014 tiltrådte et professorat ved New York University. Ved NYU foreleser han både ved universitetets institutt for filosofi og ved juridisk fakultet.

Referanser

Eksterne lenker 
 
 
 

Professorer ved Princeton
Personer fra Kumasi
Personer fra London
Neste stasjon Grorud

Neste stasjon Grorud er et musikkalbum med Finn Kalvik og Erik Fosnes Hansen, utgitt i 2010. For albumet fikk Fosnes Hansen Spellemannprisen 2010 i klassen tekstforfatter.

Albumets tematikk kommer fra Kalviks og Fosnes Hansens oppvekst gjennom to generasjoner i Stjerneblokkveien på Grorud i Oslo. Parallelt med albumet fikk Kalvik utgitt sin debutbok, Uten skam og mening (2010) på Aschehoug, bestående av historier fra Kalviks barn- og ungdomstid på Grorud.

Sporliste

 «Der togene flyr»
 «Neste stasjon Grorud»
 «Ellinor Nordby»
 «Nabotolleranse»
 «Borettslagssnakk»
 «Badedammen»
 «Skrive meg vekk»
 «Trostedreperne»
 «Alle har daua på Grorud»
 «Drømmen om Groruddalen»
 «Inne i jula»

Medvirkende

Musikere
 Finn Kalvik - sang, gitar, komponist
 Erik Fosnes Hansen - sang, tekstforfatter
 Stein Berge Svendsen - tangenter, perkusjon, kor, produsent, tekniker
 Sigmund Vegge - gitarer 
 Hans Einar Apelland - bass 
 Fredrik Otterstad - kontrabass, korist 
 Børre Flyen - trommer
 Frøydis Grorud - fløyte
 Børge-Are Halvorsen - sopransaksofon
 Jon Kristian Solberg - tuba 
 Einar Jemtland - ventilbasun 
 Bjørn Myhre - barytonhorn 
 Geir Hauger - flygelhorn 
 Stein Mejlbo - flygelhorn 
 Sverre Otto Karlsen - kornett 
 Eirik Gjendemsjø - vokal
 Marian Lisland - korist

Øvrige
 Tore Teigland - tekniker, miksing 
 Morten Lund - mastering 
 Vibeke Mellbye - fotograf
 Kristin Saastad - fotograf
 Eldar Vågan - illustrasjon 
 Jørn Dalchow - coverdesign

Referanser

Eksterne lenker 
 «Neste stasjon Grorud», Finnkalvik.no
 «Neste stasjon Grorud», omtale VG 13. april 2010

Finn Kalvik-album
Debutalbum fra 2010
Tredje anglo-afghanske krig

Den tredje anglo-afghanske krig, også kalt den tredje afghanske krig (etter eng. Third Afghan War), brøt ut 6. mai 1919 idet afghanske styrker invaderte nordlige deler av Britisk India og endte med en våpenhvile den 8. august 1919. Den var én av i alt tre kriger som ble utkjempet mellom Storbritannia og Afghanistan i perioden 1839-1919, også kjent som «det store spillet». 

Selv om krigen i alt vesentlig endte med en liten taktisk seier for britene ettersom de hadde klart å slå tilbake de ordinære afghanske styrkene, var det på mange måter en strategisk seier for afghanerne. For britene ble Durand-linjen gjeninnført som den politiske grensen mellom Afghanistan og Britisk India, og afghanerne ble enige om ikke å støtte uroligheter på den britiske siden. Afghanerne vant retten til å føre egen utenrikspolitikk som en helt uavhengig stat.

Se også 
 Første anglo-afghanske krig
 Andre anglo-afghanske krig
 Europeisk innflytelse i Afghanistan
 Invasjoner av Afghanistan

Referanser

Videre lesing 
 
 
 
 
 
 
 
 
 
 
 
  
 
 
 Haythornthwaite, Philip J.: The Colonial Wars Source Book. ISBN 9781854094360 
 Meyer, Karl E. und Brysac, Shareen Blair: Tournament of shadows, The great game and the race for empire in Central Asia, 1999. ISBN 1-58243-028-4

Eksterne lenker 
 

Afghanistans historie
Britisk India
Kriger i Asia
Kriger med deltagelse av Storbritannia
Konflikter i 1919
I egne hender

I egne hender er et musikkalbum med Finn Kalvik, utgitt i 1995 av Polydor. I nyutgivelsen fra 1996 fikk den nytt omslag.

Albumet ble spilt inn i Sverige sommeren 1995 og ble produsert av Tony Thorén. Blant de som deltok i innspillingen var den svenske musikeren Peter LeMarc. Platen ble godt mottatt, ifølge tidsskriftet Ballade.

Sporliste

 «Lån meg lykka di»
 «I egne hender»
 «Oslo-sommer» (lyrikk Inger Hagerup)
 «Et liv å leve»
 «Fatboy»
 «Broer»
 «To hundre og femogseksti dager»
 «Med hud og hår»
 «Jeg er et dikt»
 «Hjelpeløs og blind»
 «Apocalypse blues»
 «Jeg gikk meg vill i skogene» (lyrikk Inger Hagerup)

Alle sanger har tekst og musikk av Kalvik, unntatt hvor markert.

Medvirkende

Musikere
 Finn Kalvik - sang, gitar, låtskriver
 Pelle Sirén - gitar 
 Tony Thorén - bass, produsent, tekniker, mix 
 Mats Asplén - tangenter 
 Åke Sundqvist - trommer, perkusjon
 David Wilczewski - saksofon 
 Ulf Gruvberg - munnharpe 
 Jan Flaaten - munnspill 
 Bjørn Berge - gitar 
 Kalle Moraeus - fiolin (Orsa spelmän)
 Olle Moraeus - fiolin (Orsa spelmän)
 Per-Erik Moraeus - fiolin (Orsa spelmän)
 Nicke Göthe - fiolin (Orsa spelmän)
 Leif Göras - fiolin (Orsa spelmän)
 Larsåke Leksell - trekkspill, synth (Orsa spelmän)
 Peter LeMarc - sang/kor 
 Ebba Forsberg - bakgrunnvokal
 Maria Blom - bakgrunnvokal

Øvrige
 Anders Lindh - tekniker
 Curt-Åke Stefan - tekniker 
 Markus Hedelin - tekniker
 Thomas Petterson - tekniker
 Peter Dahl - mastering 
 Nils Vik - fotograf 
 Kran Design - coverdesign

Referanser

Eksterne lenker 
 «I egne hender», Finnkalvik.no, omslag og sangtekster
 I egne hender Del 1 • dokumentar, dokumentar fra innspillingen på YouTube

Musikkalbum fra 1995
Finn Kalvik-album
Håmmålsfjellet

Håmmålsfjellet eller Hummelfjell (også skrevet Håmålfjellet og Håmålfjellet, mens Hummelfjell og Hommelfjell er en tidligere skrivemåte) ligger på kommunegrensen mellom Tolga og Os i Innlandet, et par mil syd for Røros. Fjellet har flere toppunkter, og det høyeste er Gråhøgda beliggende på  meter over havet. Navnet på fjellet kommer antakelig fra det gammelnorske hǫmull, nynorsk humul, som betyr «liten, rundaktig stein»

Fjellet er dannet av overskjøvet sparagmitt, mens berggrunnen for øvrig stort sett er mer lettforvitrende fyllitt. Dette bidrar til mer frodig vegetasjon nede i liene enn oppe i høyden. Erlienget på Tolgasiden er vurdert som en særlig viktig lokalitet vegatsjonsmessig.

Toppen regnes som enkel å bestige til fots.
Det ble anlagt vei til toppen i forbindelse med bygging av taubane da luftforsvaret bygget en radarstasjon på toppen av fjellet.  Se bilder fra taubanen på digitaltmuseum.no 

Idag er det kommunikasjonstårn samt TACAN i drift på toppen. Veien opp til toppen er Norges fjerde høyest beliggende bilvei, men er stengt med bom ved tregrensen. Toppen har en primærfaktor på 633m.

Røros alpinsenter Hummelfjell ligger ved foten av fjellmassivet i Os.

På sørsiden av fjellet, noen hundre meter sørvest for toppen, styrtet et Braathens fly 7. november 1956 i Hummelfjell-ulykken. Flyet hadde ti passasjerer og et mannskap på to. Én passasjer og kapteinen omkom. Rolf Kirkvaag var med flyet og prøvde sammen med en annen passasjer å ta seg fram til folk for å hente hjelp. De ble etterhvert funnet av to skiløpere som var ute og lette etter flyvraket. TommyG (d^b) 5. nov. 2017 kl. 14:21 (CET)



Se også
 Liste over Norges høyeste fjell

Fotnoter

Referanser

Eksterne lenker
 Hummelfjell alpinanlegg
  Primærfaktorer i Hedmark
 Lokalhistoriewiki.no

Fjell i Os
Fjell i Tolga
Fjell over 1000 meter